Een van die beste gastehuise in die land. Vriendelikheid en liefde straal deur alles wat tannie Magdalena-hulle doen, van die kos tot die geselsies. Nie net is die gastehuis homself asemrowend nie, laat die natuurskoon jou ook vir 'n oomblik in jou voetspore vries en dwing om elke oomblik soos 'n sponsie in te neem. Geen woorde regverdig die tuisgevoel wat ons by Ouplaas ervaar het nie. Die kos is lip-lek-lekker. Die is n 'full-on' eg Suid-Afrikaanse gevoel en hartlikheid!
Ottosdal was net 'n kol op die padkaart om ons Kaaptoer af te skop. Die resensies het ons gelei en ons kies toe Ouplaas en bespreek die gesinsuite met sy eie uitgang na die stoep. Ons is gegroet met 'n baie ruim kamer, 'n sitarea met twee gemakstoele, 'n yskas, koffie- en teemaakgeriewe en alles wat enige gas nodig het. Die badkamer is pragtig en die matte in die hele kamer is sag en weelderig. Die koninggrootte-bed, beddegoed en kussings is uitstekend. Ons het soos konings gevoel. Ons is op die hande gedra deur ons gashere Magdalena en Coert. Ons het aandete en ontbyt bestel en weereens was ons soos koninklikes behandel met etes wat met uiterse sorg en smaak opgedis is. Ook was die vriendelikheid en gasvryheid soos 'n vars briesie. Magdalena en Coert is ingestel om net die beste vir hulle gaste aan te bied. Dis was duidelik in elke ervaring tydens ons verblyf. Mens verwag nie sulke verblyf in 'n klein dorpie soos Ottosdal nie, en ons voete is onder ons uitgeslaan. Dankie Magdalena en Coert - julle is voorwaar 'n voorbeeld. Ons sal weer 'n ompad ry om by julle te bly as ons in die omgewing is!